Tom Corbett
Thomas W. "Tom" Corbett (17. juni 1949., Philadelphia, SAD) jeste američki političar koji je bio 46. po redu guverner američke savezne države Pennsylvania od 2011. do 2015. godine. Corbett je bio na mjestu državnog pravobranioca Pennsylvanije od 1995. do 1997. godine. Kasnije je izabran na isto mjesto na izborima 2004. godine, da bi četiri godine kasnije ponovno bio izabran na istu funkciju. U martu 2009. godine objavljeno je da je Corbett počeo sa neophodnim pripremama za kandidaturu na mjesto guvernera Pennsylvanije. Dana 15. septembra 2009. formalno je objavio svoju kandidaturu., a 18. maja 2010. godine osvojio je primarne izbore unutar Republikanske stranke sa gotovo 70% glasova. Na izborima održanim 4. novembra 2014., porazio ga je demokratski kandidat Tom Wolf. Prema preliminarnim podacima, Corbett je osvojio 1.559.712 glasova (45,1%), što mu nije bilo dovoljno za naredni mandat.